Vlada Crne Gore

Ministarstvo ekonomskog razvoja

Na osnovu Programa rada Vlade Crne Gore za 2022. godinu, i zaključka Vlade Crne Gore br.04-640/2 od 24.02.2022. godine,

**MINISTARSTVO EKONOMSKOG RAZVOJA**

**objavljuje**

**JAVNI POZIV**

**za učešće u postupku dodjele sredstava za**

**Program za razvoj prerađivačke industrije za 2022. godinu**

Program podrazumijeva realizaciju planirane investicije – nabavku opreme (nove i polovne ne starije od pet godina), dijelom ili u potpunosti kroz kreditni aranžman koji je zaključen u periodu 01. januara - 30. novembra 2022. godine sa Investiciono-razvojnim fondom (IRFCG) i poslovnim bankama.

Ministarstvo ekonomskog razvojapoziva domaća mikro, mala, srednja preduzeća i preduzetnike da podnesu prijavu za učešće u postupku dodjele sredstava za pokriće dijela troškova nabavke opreme u okviru Programa za razvoj prerađivačke industrije za 2022. godinu.

1. **Opšti uslovi za učešće:**

Pravo učešća u Programu imaju preduzetnici, mikro, mala i srednja preduzeća čija je pretežna djelatnost registrovana u oblasti prerađivačke industrije (sektor C, osim sektora djelatnosti za koje je naznačeno da nijesu obuhvaćeni)[[1]](#footnote-1) u Centralnom registru privrednih subjekata, najkasnije na datum 31.12.2021. godine, u skladu sa Zakonom o privrednim društvima ("Službeni list RCG", br. 65/20, 146/21), Uredbom o bližim kriterijumima, uslovima i načinu dodjele državne pomoći („Službeni list Crne Gore“, br. 16/14.) i Zakonom o računovodstvu („Sl. list RCG“, br. 52/16, 145/21.) i koja:

* Posluju 100% u privatnom vlasništvu i imaju sjedište na teritoriji Crne Gore;
* Imaju predate zvanične finansijske izvještaje za 2021. godinu, u zakonski predviđenom roku ili im je Rješenjem Uprave prihoda i carina odobren produžetak roka za predaju finansijskih izvještaja;
* Nijesu u finansijskim poteškoćama[[2]](#footnote-2) (u smislu Uredbe o opšem zajedničkom izuzeću) u skladu sa pravilima o dodjeli državne pomoći;
* Redovno izvršavaju obaveze plaćanja poreza i doprinosa na lična primanja, poreza na dobit pravnih lica i poreza na dodatu vrijednost, odnosno redovno izmiruju reprogramirane poreske obaveze, shodno Zakonu o reprogramu poreskih potraživanja (“Sl. list CG”, broj 83/16), Uredbi o uslovima za odlaganje naplate poreskih i neporeskih potraživanja (“Sl. list CG”, broj 57/18) i Uredbi o uslovima za odlaganje naplate dospjelih poreskih i neporeskih potraživanja (“Sl. list CG”, broj 27/2020, 50/2020, 015/2021);
* Čiji osnivač i / ili odgovorno lice se ne nalazi u kaznenoj evidenciji za prekršaje iz oblasti privrednog kriminala;
* Za iste aktivnosti nijesu koristili sredstva finansijske pomoći iz državnog i/ili lokalnog budžeta ili međunarodnih institucija/programa i drugih donatora u poslednje 3 godine;
* Nijesu u obavezi povraćaja nezakonito primljene državne pomoći i u postupku stečaja ili likvidacije.

1. **Finansijski okvir:**

Ukupan budžet za realizaciju Programa za razvoj prerađivačke industrije za 2022. godinu iznosi 1.000.000,00€, od čega je 85% (850.000,00€) opredijeljeno za regionalnu pomoć i 15% (150.000,00€) za de minimis pomoć. Ukoliko se iznos planirane podrške po de minimis pomoći ne utroši, isti se može preliti u dio sredstava koji se odobrava po regionalnoj pomoći.

1. **Opravdani troškovi i intenzitet podrške:**

Sredstva opredijeljena Programom koriste se za pokriće dijela opravdanih troškova nabavke:

* **novih proizvodnih mašina i/ili specijalizovane opreme -** privredni subjekat može ostvariti pravo na bespovratnu podršku na način što mu se odobrava pokriće dijela opravdanih troškova u iznosu do 40**% vrijednosti nabavke** **nove** **opreme** (neto fakturisane vrijednosti bez poreza na dodatu vrijednost i zavisnih troškova), obezbijeđene kroz kreditni aranžman sa IRFCG ili poslovnim bankama i sopstvenim ulaganjem. Iznos bespovratne podrške ne može biti manji od 4.000,00€, niti veći od 80.000,00€;
* **polovnih proizvodnih mašina i/ili specijalizovane opreme ne starije od pet godina-**privredni subjekat može ostvariti pravo na bespovratnu podršku na način što mu se odobrava pokriće dijela opravdanih troškova u iznosu do 30% **vrijednosti nabavke** **polovne** **opreme** **ne starije od pet godina** (neto fakturisane vrijednosti bez poreza na dodatu vrijednost i zavisnih troškova), obezbijeđene kroz kreditni aranžman sa IRFCG ili poslovnim bankama i sopstvenim ulaganjem. Iznos bespovratne podrške ne može biti manji od 3.000,00€, niti veći od 60.000,00€.

Vrijednost opreme se kreće u rasponu od 10.000,00€ do 200.000,00€, neto fakturisane vrijednosti.

**Napomena: Nabavka opreme može biti finansirana najmanje 60% iz sredstava kredita, dok preostalih 40% vrijednosti investicije može da se finansira iz sopstvenih sredstava.**

Za preduzeća koja posluju u opštinama čiji je vrijednost indeksa razvijenosti do 100%[[3]](#footnote-3) primijeniće se podrška koja uvažava regionalni aspekt i razvrstavanje jedinica lokalne samopurave prema stepenu razvijenosti[[4]](#footnote-4) na način što će se uvećati procenat bespovratnih sredstava za dodatnih 10% za privredne subjekte koja posluju u sljedećim opštinama: Petnjica, Andrijevica, Gusinje, Plav, Rožaje, Tuzi, Berane, Bijelo Polje, Šavnik, Mojkovac, Kolašin, Pljevlja, Plužine, Ulcinj, Žabljak, Cetinje, Nikšić, Danilovgrad.

Za privredne subjekte koji posluju u jedinicama lokalne samouprave čiji je indeks razvijenosti iznad 100%, nema uvećanja procenta podrške bespovratnih sredstava.

Sredstva se NE mogu koristiti za:

* nabavku putničkih, teretnih i komercijalnih vozila;
* iznajmljivanje opreme, alata i materijala;
* pokrivanje troškova koji su u vezi sa nabavkom opreme kao što su: carinski i administrativni troškovi, troškovi špedicije, skladištenja i manipulacije, montaže i instaliranja opreme, obuke i dr.
* troškove koji se direktno odnose na proizvodnju i distribuciju proizvoda (troškovi izrade proizvoda), transportni troškovi, troškove reklamiranja, troškovi kapitalnih investicija, troškovi administracije, amortizacije, osiguranja, kursnih razlika, plaćanje zaostalih obaveza (kamata, naknada, troškova obrade kredita, rata za otplatu kredita, poreza, taksi, sl.), ostale bankarske troškove, komisiona plaćanja, slične troškove koji se odnose na sprovođenje ugovora, plaćanje provizija, bilo koji vid ličnih troškova i sl.
* ostale troškove koji nijesu u skladu sa namjenom Programa.

1. **Djelatnost koja se podržava Programom:**

Po Klasifikaciji djelatnosti 2010. Zavoda za statistiku Crne Gore (u skladu sa Zakonom o Klasifikaciji djelatnosti, Službeni list Crne Gore, br. 18/11) učešće u Programu imaju privredni subjekti (preduzetnici, mikro, mala i srednja preduzeća) koji posluju u sledećim oblastima prerađivačke industrije, sektor C (osim sektora djelatnosti za koje je naznačeno da nijesu obuhvaćeni):

* **Sektor C – Prerađivačka industrija**: Proizvodnja prehrambenih proizvoda, Proizvodnja pića (osim alkoholnih pića), Proizvodnja tekstila (osim sintetičkih vlakana[[5]](#footnote-5)), Proizvodnja odjevnih predmeta, Proizvodnja kože i predmeta od kože, Prerada drveta i proizvodi od drveta, plute, slame i pruća, osim namještaja, Proizvodnja papira i proizvoda od papira, Štampanje i umnožavanje audio i video zapisa, Proizvodnja hemikalija i hemijskih proizvoda, Proizvodnja osnovnih farmaceutskih proizvoda i preparata, Proizvodnja proizvoda od gume i plastike[[6]](#footnote-6), Proizvodnja proizvoda od ostalih nemetalnih minerala, Proizvodnja osnovnih metala (osim čelika), Proizvodnja metalnih proizvoda, osim mašina i uređaja, Proizvodnja kompjutera, elektronskih i optičkih proizvoda, Proizvodnja električne opreme, Proizvodnja mašina i opreme na drugom mjestu nepomenute, Proizvodnja motornih vozila, prikolica i poluprikolica, Proizvodnja ostalih saobraćajnih sredstava, Proizvodnja namještaja, Popravka i montaža mašina i opreme, Ostale prerađivačke djelatnosti.

Izuzetno od navedenog, za učešće u Programu mogu da se prijave privredni subjekti koji dostave dokaz da obavljaju djelatnosti prerađivačke industrije za koju se nabavlja oprema, i to: izjavu pod punom krivičnom i materijalnom odgovornošću da se privredni subjekat bavi djelatnošću prerađivačke industrije za koju nabavlja opremu, slike pogona postojeće opreme za djelatnost C koja se dokazuje, zaključni list i kartice osnovnih sredstava, a koja se dodatno potvrdi monitoringom od strane Komisije Ministarstva ekonomskog razvoja, na licu mjesta.

1. **Dokumentacija koja se pribavlja po službenoj dužnosti:**

Ministarstvo ekonomskog razvoja će u skladu sa pravnim oblikom registracije podnosioca prijave sljedeće dokaze obezbijediti po službenoj dužnosti:

* Izvod o registraciji – Centralni registar privrednih subjekata;
* Potvrdu o plaćenim porezima i doprinosima ili reprogramu obaveza zaključno sa prethodnim mjesecom, u odnosu na mjesec predaje dokumentacije za refundaciju troškova - Uprava prihoda i carina;
* Potvrdu da se osnivač i / ili odgovorno lice u pravnom licu ne nalazi u kaznenoj evidenciji za prekršaje iz oblasti privrednog kriminala - Ministarstvo pravde, ljudskih i manjinskih prava.

1. **Podnošenje prijava i potrebna dokumentacija:**

Podnošenje prijava i prateće dokumentacije vršiće se preko online aplikacije korišćenjem digitalnog sertifikata, link za pristup na adresi [https://programi.gov.me](https://programi.gov.me/), uz korisničko uputstvo o načinu apliciranja koje će se naći na web stranici Ministarstva ekonomskog razvoja [www.gov.me/mek](http://www.gov.me/mek)

Nakon izbora programa podnosilac prijave pristupa popunjavanju elektronskih obrazaca koji čine dio obavezne opšte dokumentacije za program:

1. Prijavni formular;
2. Izjava preduzetnika/privrednog društva o prihvatanju uslova Programa;
3. Obrazac kojim se potvrđuje da preduzeće nije u finansijskim poteškoćama u smislu Uredbe o opštem zajedničkom izuzeću;
4. Dokaz o postojećem stanju: dokument kojim se opisuje prethodno stanje, fotografije, kartice osnovnih sredstava na dan 31.12.2021.godine i sl.

Dodatna dokumentacija se nakon realizacije aktivnosti podnosi Ministarstvu ekonomskog razvoja od strane IRFCG ili poslovne banke (u saradnji sa podnosiocem prijave) i istom se dokazuje da je podnosilac prijave realizovao aktivnost nabavke, instalacije i plaćanja opreme iz kredita (dijelom ili u potpunosti), i to:

* Original ili ovjerena fotokopija računa/fakture/ugovora od dobavljača opreme[[7]](#endnote-1), carinske deklaracije i ostala dokumentaciju od značaja,
* Dokazi o izvršenom plaćanju (Swift, izvodi o plaćanju sa bankarskog računa preduzeća ka dobavljaču, ovjereni od banke, itd.).

u roku **do 30. novembra 2022. godine do 15h**.

Odluku o zaključivanju kreditnog aranžmana privredni subjekat donosi samostalno, odnosno Ministarstvo ekonomskog razvoja nema uticaja kada će privredni subjekat zaključiti kreditni aranžman sa IRFCG ili poslovnom bankom, u svrhu nabavke opreme, a u skladu sa definisanim rokovima Programa.

Razmatranje, odobrenje i isplata bespovratnih sredstava će se vršiti naknadno po principu refundacije, ukoliko preduzeće ispunjava uslove Programa, aktivnost nabavke opreme je u potpunosti realizovana, oprema plaćena i nabavljena od strane podnosioca prijave i dostavljeni relevantni dokazi o utrošku sredstava.

1. **Ostale napomene:**

Privredni subjekti mogu podnijeti najviše jednu prijavu, s tim da podnosilac prijave i sa njim povezano lice[[8]](#footnote-7) ne mogu istovremeno biti korisnici i dobavljači opreme. Dobavljač opreme ne može biti fizičko lice, već samo pravno lice i registrovani preduzetnici.

Prije donošenja predloga za odlučivanje po prijavi, Komisija za monitoring obavlja obavezan monitoring nabavljene opreme neposrednim uvidom na lokaciji poslovnih objekata podnosioca prijave.

Komisija zadržava pravo da umanji iznos prijavljenih troškova za refundaciju ukoliko su troškovi neadekvatni i nisu u skladu sa opravdanim troškovima i rokovima ili pravo da prijavu odbaci.

1. **Vremenski okvir trajanja Programa:**

Podnošenje prijava i prateće dokumentacije se obavlja od dana raspisivanja Javnog poziva, a najkasnije **do 30. novembra 2022. godine do 15h.**

Ministarstvo ekonomskog razvoja zadržava pravo da Javni poziv zaključi i prije roka, 30. novembra 2022. godine dok ukupan iznos prijava ne dostigne limit od 95% ukupnog budžeta programa, o čemu će se objaviti informacija na zvaničnom web site-u Ministarstva. Prijave čija vrijednost ulazi u procenat iznad 95% ukupne vrijednosti zahtjeva naći će se na rezervnoj listi, shodno redosljedu podnošenja prijava i razmatraće se samo u slučaju da neko od izabranih podnosioca odustane/bude odbijen i to u iznosu koji je preostao budžetom Programa. Komisija prijave razmatra po redosljedu prispijeća formalno ispravnih prijava.

Sve što nije navedeno Javnim pozivom primjenjivaće se u skladu sa Programom za razvoj prerađivačke industrije za 2022. godine.

Potrebne informacije kao i stručna pomoć mogu se dobiti u prostorijama Ministarstva ekonomskog razvoja, Rimski trg 46, radnim danima u periodu od 10-13h, i putem e-maila: [natasa.batricevic@mek.gov.me](mailto:natasa.batricevic@mek.gov.me) i [tanja.markoc@mek.gov.me](mailto:tanja.markoc@mek.gov.me).

1. U skladu sa Zakonom o klasifikaciji djelatnosti (Službeni list Crne Gore", broj 18/11). [↑](#footnote-ref-1)
2. 1. U sluĉaju društva sa ograniĉenom odgovornošću ako je više od polovine njegovog upisanog osnovnog kapitala  izgubljeno zbog akumuliranih gubitaka. To se događa kada se odbijanjem akumuliranih gubitaka od rezervi (i svih drugih elemenata koji se generalno smatraju dijelom sopstvenih sredstava društva) dobije negativan kumulativni iznos koji prelazi polovinu upisanog osnovnog kapitala.

   1. U sluĉaju društva u kojem barem neki ĉlanovi imaju neograniĉenu odgovornost za dug društva : ako je više od polovine njegovog kapitala prikazanog u finansijskim izvještajima društva izgubljeno zbog akumuliranih gubitaka.
   2. Ako je privredno društvo predmet opšteg postupka zbog insolventnosti ili ispunjava kriterijume u skladu sa domaćim pravom da se protiv njega na zahtjev povjerilaca pokrene opšti postupak zbog insolventnosti.
   3. U sluĉaju privrednog društva koje nije MSP ako je tokom posljednje dvije godine:

   i.             odnos knjigovodstvenog duga prema kapitalu privrednog društva bio veći od 7,5 i

   ii.            EBITDA koeficijent pokrića kamata privrednog društva bio niţi od 1,0. [↑](#footnote-ref-2)
3. Indeks razvijenosti u skladu sa Pravilnikom o utvrđivanju stepena razvijenosti jedinice lokalne samopurave (Sl.list CG 077/19, 113/20); [↑](#footnote-ref-3)
4. Zakon o regionalnom razvoju (Sl.list CG 20/11 i 20/15 i 47/19) [↑](#footnote-ref-4)
5. Sektor sintetičkih vlakana podrazumijeva: istiskivanje odnosno sastavljanje svih generičkih vrsta vlakana i prediva od poliesterske, poliamidne, akrilne ili polipropilenske osnove, bez obzira na njihovo krajnje korišćenje. [↑](#footnote-ref-5)
6. Proizvodnja proizvoda od gume i plastike u skladu sa Klasifikacijom djelatnosti 2010 obuhvata oblasti 22 koje se odnose na proizvodnju guma za vozila, protektiranje guma, proizvodnju ostalih proizvoda od gume, proizvodnju ploča, listova, cijevi i profila od plastike, ambalaže od plastike, predmeta od plastike za građevinarstvo, proizvodnju ostalih proizvoda od plastike. [↑](#footnote-ref-6)
7. Prihvatljive su samo profakture/fakture/ugovori od dobavljača opreme izdate u periodu od 1. januara do 30. novembra 2022.godine. [↑](#endnote-ref-1)
8. U skladu sa Zakonom o privrednim društvima ("Službeni list Crne Gore", broj 065/20, 146/21, član 32) [↑](#footnote-ref-7)